Komisijos reglamentas (EB) Nr. 754/2003
2003 m. balandžio 29 d.
iš dalies pakeičiantis Reglamentą (EB) Nr. 174/1999, nustatantį išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 509/2002 [2], ypač į jo 31 straipsnio 3 dalį,
kadangi:
(1) tarp Europos bendrijos ir Dominikos Respublikos sudarytas ir Tarybos sprendimu 98/486EB [3] patvirtintas susitarimo memorandumas nustato į Dominikos Respubliką eksportuojamų pieno miltelių kvotą. Kadangi pagal šią kvotą eksportuojamiems produktams pagal susitarimo memorandumą taikoma sumažinta importo muito norma, ir konkretūs ūkio subjektai pasinaudoja specialiomis priemonėmis, užtikrinančiomis kainų stabilumą, Komisijos reglamentas (EB) Nr. 174/1999 [4] su paskutiniais pakeitimais, padarytais Reglamentu (EB) Nr. 186/2003 [5], šiems produktams nustato mažesnį grąžinamosios išmokos dydį už taikytiną ne pagal kvotą eksportuojamiems produktams;
(2) dėl didėjančio pieno miltelių rinkos kainos skirtumo vidaus ir užsienio rinkose ir didėjančios pieno miltelių paklausos ir kainų Dominikos Respublikoje reikia iš dalies pakeisti šiai sistemai taikytinus grąžinamųjų išmokų dydžius;
(3) todėl reikėtų iš dalies pakeisti Reglamentą (EB) Nr. 174/1999;
(4) Pieno ir pieno produktų vadybos komitetas per komiteto pirmininko nustatytą terminą nepateikė savo nuomonės,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 174/1999 20a straipsnio 8 dalis pakeičiama taip:
"8. Grąžinamoji išmoka už produktus, skirtus eksportuoti į Dominikos Respubliką pagal 1 dalyje nustatytą kvotą, yra šie Komisijos pagal Reglamento (EB) Nr. 1255/1999 31 straipsnio 3 dalį nustatyto ir taikytino pirmąją 7 dalyje nurodytų licencijos paraiškų pateikimo dieną dydžio procentiniai dydžiai:
a) 65 % už produktus, kurių KN kodas yra 040210;
b) 80 % už produktus, kurių KN kodai yra 040221 ir 040229."
2 straipsnis
Šis reglamentas įsigalioja 2003 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. balandžio 29 d.